Koek vir Ontbyt | coetzeeblog
Koek vir Ontbyt
03 Sondag Jan 2016
Ons oorlede stiefma, oum Rachel, het hier om en by Kersfees altyd gesê, dat haar ouma gesê het, dat mens hierdie tyd van die jaar, koek vir ontbyt kan eet. Dít het ons, én natuurlik die kleinkinders, altyd ter harte geneem en gebruik gemaak, van daardie toegewing. Hier in Suid-Amerika, ek weet nou nie oral nie, maar ten minste in Brasilië en Argentinië en sommige hotelle in Paraguay, maak daardie sommer van toepassing reg deur die jaar. Ek weet nie of dit ´n gebruik is, wat dalk, oorgewaai het van Europa nie. Was nog nooit juis in hotelle daar, dat ek kennis daarvan het nie. Daar is baie meer berese lesers hier, dalk kan hulle kommentaar lewer.
Die meeste hotelle hier, bedien vir ontbyt, ´n redelike groot verskeidenheid van soetgoed. Wat vir ons aan die begin, baie snaaks was. Koek vir ontbyt? Hoe duurder die hotel, hoe meer word die Engelse tipe van ontbyt. Spek, eiers, worse, koue vleise, graankossse, vrugte, croissante ens, baie groot keuse. Goedkoper, minder van die warm disse,nog koue vleis, kaas, ´n broodjie, graankosse, vrugte en ja, steeds koeke. Die heel goedkoopste, ´n koppie koffie en ´n broodjie. Moet darem bysê, dit is nie ryk, romerige koeke nie. Redelik droog, met hier en daar iets soos gesnipperde vrugte, bo-op.
Ek kla nie oor hierdie kultuur, tradisie of wat ookal nie. Ek probeer steeds almal oortuig, dat ons ons etes met die nagereg moet begin. Dit is daardie te veel nagereg, aan die einde van die ete, wat ons gewigsprobleme veroorsaak. Nou kan ek, vir ontbyt, wegval met die soetgoed.
Dalk kom hierdie tradisie, van voor die Franse Revolusie, toe, (was dit Marie Antoinette?), aanbeveel het dat die bevolking moes koek eet, toe daar niks anders was nie.
Ek is baie laat, maar ´n baie goeie 2016 vir ´n ieder en ´n elk.
11 thoughts on "Koek vir Ontbyt"
Januarie 3, 2016 om 12:18 nm
O ek kan hiermee saamleef. Ontbyt is vir my die lekkerste ete van die dag; middagete maak my net vaak en aandete is moeite. Met so 'n stukkie koek of twee agter die blad sal ek die dag met 'n groot glimlag tegemoet gaan. Voorspoedige 2016 vir julle ook.
Januarie 10, 2016 om 9:13 nm
Dankie vir die goeie wense, ek is laat met die antwoord van die kommentare. Goeie jaar vir julle ook, dankie. Ek verkies daardie ontbyte van spek, eiers, wors ens ens, maar af en toe is die koek baie lekker. By die duurder hotelle, is daardie seker, Engelse ontbyte, natuurlik ook beskikbaar.
Januarie 3, 2016 om 3:42 nm
Interessante gewoonte. Ek sal egter maar hou by die bordjie pap. By ons werk kry ons heeltemal te dikwels koek vir 11-uur tee, want alles wat gebeur, word ge"vier."
Januarie 10, 2016 om 9:15 nm
Met pap alleen, kom ek nie ver nie, maar as daar ´n vleisie by is, maak dit ´n groot verskil.
Januarie 3, 2016 om 8:05 nm
Dit hang seker maar af waaraan mens gewoond is.Koek vir ontbyt is vir my amper soos 'n dop voordat die Boeing oor is…lol.
Voorspoed vir jou ook.
Januarie 10, 2016 om 9:20 nm
Jy is reg, ons het mos so groot geword, dit was heeltemal onaanvaarbaar om enige so iets voor ontbyt te eet. Dankie.
Januarie 4, 2016 om 4:47 vm
Ek het al by my kinders gehoor , dit wat oorbly word ontbyt ete, hoewel nog nie gehoor van koek nie, die laaste foto se verskeidenheid sal ek maklik mee kan saamleef. Mooi jaar Danie.
Januarie 10, 2016 om 9:21 nm
Dankie, ja daardie koek, moet maar altyd vars wees.
Januarie 4, 2016 om 12:39 nm
Ek kan nie regtig kommentaar lewer oor waar die tradisie vandaan kom nie. Maar wat ek wel kan se is dat min dinge so lekker proe soos 'n sjokolade koek, eerste ding in die oggend, op 'n lee maag!
Januarie 10, 2016 om 9:23 nm
Ja, daardie ding, so vroeg in die oggend, doen ek gereeld, mits daar natuurlik in die huis is. Gister gaste gehad en vanoggend baie vroeg, het ek al ´n stuk melktert gehad, wat gelukkig gister oorgebly het.